apa itu hakmilik / geran induk (master title)?
hakmilik induk biasanya merujuk kepada hakmilik utama sebidang tanah yang lebih besar. ia biasanya dimiliki oleh pemaju hartanah, kerana mereka merupakan pemegang sah tanah tersebut. hakmilik induk diberikan kepada pihak pemaju setelah mereka mendapat kebenaran untuk memajukan sebidang tanah. selagi pemaju memegang hakmilik induk, mereka berkuasa mengawal keseluruhan hal-hal jualbeli tanah tersebut. setelah selesai memajukan tanah tersebut, pihak pemaju seterusnya boleh membahagi hakmilik induk tersebut kepada hakmilik blok, individu ataupun strata - bergantung kepada jenis pembangunan yang dibina. apabila pembangunan tersebut selesai dibina, pihak pemaju; aka pemegang hakmilik induk; akan memohon untuk memindahkan hak milik setiap unit hartanah kepada pemilik-pemilik sah. setiap unit akan mempunyai hak pemilik tanah tersendiri yang berdaftar kepada pemiliknya. jangka masa yang dibenarkan bagi pihak pemaju untuk memindah unit-unit kepada pemilik masing-masing adalah dalam tempoh 6 bulan dari tarikh pembangunan tersebut memperoleh surat perakuan kelayakan (certificate of fitness, atau cf secara ringkas).
akmilik individu adalah hakmilik yang diperuntukkan kepada setiap hartanah jenis bertanah, seperti rumah teres, banglo, semi-d, kilang, dan kedai-pejabat. dalam kategori ini, setiap unit individu akan mempunyai hakmilik individu tersendiri. jika membeli secara langsung dari pihak pemaju, pembeli perlu memastikan bahawa pihak pemaju menghantar permohon mereka ke pejabat tanah untuk membahagikan hakmilik induk kepada hakmilik individu. jangka masa yang dibenarkan bagi pihak pemaju untuk memindah unit-unit kepada pemilik masing-masing adalah dalam tempoh 6 bulan dari tarikh pembangunan tersebut memperoleh surat perakuankelayakan (cf). pemilik hartanah bagi pembangunan hakmilik individu biasanya boleh mendapat hak milik mereka dalam tempoh yang agak singkat.